
Datum:  8. 7. 2026 
Z  A  P  I  S  N  I  K
32. redne seje Sveta RTV Slovenija z dne 24. junija 2026. Seja se je pričela ob 15.05 in je potekala v hibridnem načinu - v sejni sobi 5A/52, RTV center, Kolodvorska 2, Ljubljana in preko aplikacija MS Teams.

PRISOTNI ČLANI SVETA:					ODSOTNI:			 
1. Andrea Bartole	(MS Teams)					17. Boštjan Ogris
2. Marta Bon (MS Teams)
3. Barbara Brezavšček Stegeman (MS Teams)				
4. Matjaž Debevc							
5. Gregor Drnovšek									
6. Goran Forbici 										
7. Mateja Kocjan					 
8. Gorazd Meško (MS Teams)
9. Robert Pajek									
10.	Janez Pirc (MS Teams)
11. Robert Požonec (MS Teams)
12. Klaudija Sedar	(MS Teams)
13.	Špela Stare
14. Špela Stres (MS Teams)
15. Igor Šmid
16. Ilinka Todorovski
			

OSTALI PRISOTNI:	
Natalija Gorščak		predsednica uprave
Nevenka Črnko		članica uprave
Luka Rupnik		član uprave
Franci Pavšer		član uprave – delavski direktor
Ksenija Horvat		direktorica Televizije Slovenija
Mirko Štular		direktor Radia Slovenija
Kaja Jakopič		direktorica Digitalnih vsebin
Marica Uršič Zupan		varuhinja pravic gledalcev in poslušalcev
Ivana Nedižavec Korada	predsednica FO
Petra Rosandič		vodja Pravne pisarne
Helena Milinković		predsednica KNS
Benjamin Friškovec		sindikat novinarjev
Andraž Poeschl


PREKO MS TEAMS POVEZAVE SO SEJO SPREMLJALI:
Marko Filli		vodja RC KP
Matej Žunkovič		vodja RC MB
David Runco		pomočnik uprave za italijansko narodno skupnost
Jozsef Vegi		pomočnik uprave za madžarsko narodno skupnost
Tom Zalaznik		predsednik sindikata delavcev radiodifuzije Slovenije
Mario Galunič
Alen Jelen
Saša Umek Knez
Tomaž Karat
Polona Fijavž
Mojca Petrič Bužan
Janko Petrovec
Ksenja Tratnik
Sabina Francek Ivović
Gregor Peternel
Danijel Poslek
Vesna Martinec
Monika Bertok
Sofia Ristic		predsednica sindikata SKUU
Anja Koren Saftić		sindikat SKUU
Polona Pergar Guzaj		članica FO

Seja je bila sklepčna. Vodil jo je predsednik Sveta Goran Forbici. Uvodoma je predsednik Sveta povedal, da bo 2. točka v delu, ki obravnava oceno likvidnosti do konca leta 2026 in zadolževanje zavoda, zaradi obravnave zaupnih podatkov zaprta za javnost.

Sprejet (14;14;0;0) in obravnavan je bil naslednji dnevni red:				            31:30

1. Potrditev zapisnika
2. Tekoča obvestila uprave
3. Predlogi in pobude varuhinje, finančnega in programskih odborov, komisij in članov sveta
4. Razno


AD 1	Potrditev zapisnika						   		    31:4033:05
	
Predsedujoči seje Forbici je prešel na 1. točko dnevnega reda. V roku za dopolnitev zapisnikov smo prejeli pripombo svetnice Brezavšček Stegeman in jo upoštevali, kar je tudi potrdila.
Sprejet (15;15;0;0) je bil sklep:						 		             33:00
1 – 1	Svet RTV Slovenija potrjuje zapisnik 31. redne seje Sveta RTV Slovenija.


AD 2	Tekoča obvestila uprave 						        33:102.del:2:57:50
	
Predsedujoči seje Forbici je prešel na 2. točko dnevnega reda in predal besedo upravi.
Predsednica uprave Gorščak je predstavila tekoče poslovanje, kjer je RTV v obravnavanem obdobju posloval bolje od načrta, z 1,49 milijona evrov presežka prihodkov nad odhodki. Prihodki so bili nekoliko nižji od načrtovanih, odhodki pa občutno nižji, predvsem zaradi manjše porabe pri storitvah in stroških snemanj, avtorskih pravicah ter službenih potovanjih.
TV Slovenija 1 je ohranila povprečno gledanost 2,7 %, TV Slovenija 2 pa je izboljšala gledanost na 2 %. Radio Slovenija je beležil rahlo zmanjšanje poslušanosti, MMC pa je ponovno dosegel rekordno rast digitalnega dosega.
Svetnica Stare vpraša, zakaj se je v dokumentu Poročilo jan - maj 2026 izostanek pri oglaševanju zdaj zmanjšal? Predsednica uprave odgovori, da je oglaševalski manko zdaj manjši, ker so bili rezultati marca in aprila višji od pričakovanega.
Brezavšček Stegeman se naveže na vprašanje svetnice Stare in izpostavi vprašanje glede izpada prihodkov iz oglaševanja in vpliva na izvedbo programskih načrtov. Uprava je pojasnila, da se pripravlja rebalans finančnega in programskega načrta. Člani sveta so bili obveščeni, da bodo predlog rebalansa finančnega in programsko-produkcijskega dela prejeli pred naslednjo skupno sejo Komisije za PPN in NP, kjer bodo obravnavali tudi ukrepe za zagotavljanje likvidnosti in zmanjšanje stroškov.
Člani sveta so razpravljali o zamudah pri prejemanju poročil iz marketinga. Uprava je pojasnila, da so bila poročila zahtevana, a so se pojavili pomisleki glede načina poročanja. Vsi direktorji so zagotovili, da so bila vsa poročila oddana, težave pa so povezane z usklajevanjem novega načina poročanja.
Svetnik Pajek postavi vprašanje upravi, ali nameravajo, v povezavi z morebitnim rebalansom, zmanjšati tudi število zaposlenih v juliju, bodisi redno zaposlenih bodisi honorarnih sodelavcev? Predsednica uprave Gorščak pojasni, da v juliju niso predvideni dodatni ukrepi, v prihodnje pa bodo videli.
Predsednik sindikata SDRS Zalaznik omeni, da realizacija programskih vsebin v samem poročilu o poslovanju za jan-maj 2026 ni omenjena in vpraša, kako to? Pojasnjeno mu je, da uprava kvartalno poroča svetu v zvezi z realizacijo PPN-ja, tako da naslednje poročilo pričakujemo sredi julija.
Svetnica Stare razpravlja in izpostavi nekaj vprašanj o dveh projektih; integracija in sistemizacija. Predsednik sveta Forbici doda, da uprava ni izpolnila sklepa sveta, ki ji je naložil pripravo dokumenta z analizo obstoječega stanja in dejanskih potreb po delu na RTV Slovenija in predlaga dopolnitev sklepa.
Svetnica Brezavšček Stegeman se strinja, da omenjeni sklep ni bil izpolnjen in ga ne bo potrdila.
Svetnik Drnovšek izrazi kritiko na sistem zaposlovanja in premeščanja kadrov, ki so omejeni z izobrazbenim pogojem. Pojasnjeno je, da se drugače v javnem sektorju ne sme zaposlovati. Dodatna pojasnila poda še predsednik sindikata SDRS Zalaznik.
Predsednik sveta Forbici postavi vprašanje o dejavnostih na projektu Integracija. Predsednica uprave Gorščak je pojasnila, da je prva faza projekta integracije predvidena kot selitev vseh v integriran desk, kjer bodo dnevni koordinatorji izmenično iz različnih uredništev. Časovnica predvideva odločitev v 14 dneh in implementacijo do konca novembra.
Brezavšček Stegeman je izpostavila vprašanje, glede na to, da ne nameravajo posegati v organigram, kako bo koordinator usklajeval delo med uredniki različnih stebrov in kako bodo reševali morebitna nesoglasja. Uprava je pojasnila, da bo protokol dela še usklajen in da bo koordinator izmenično iz vrst urednikov.
Predsednica sindikata KNS Milinkovič je opozorila, da zakon o medijih ne pozna funkcije koordinatorja, zato je odprto vprašanje, kdo bo odgovoren za objavljene vsebine in kako bo zagotovljena skladnost z zakonodajo.
Svetnik Pirc je poudaril nujnost priprave jasne komunikacijske strategije in dokumentiranja faz projekta, da bi zagotovili transparentnost in sodelovanje uredništev. Forbici predlaga, da če pride do modifikacije dokumenta o integraciji, da se dokument posreduje v tajništvo sveta, ki ga bo posredovalo predsedniku sveta in predsedniku komisije za razvoj RTV Šmidu.
Po dogovoru se 2. točka ob 17.50 prekine in se bo nadaljevala v zaprtem delu seje.		3:11:55


                  3:12:003:37:55
AD 3	Predlogi in pobude varuhinje, finančnega in programskih odborov, komisij in članov sveta	       	    
Predsedujoči seje Forbici je prešel na 3. točko in predal besedo varuhinji.
Varuhinja pravic gledalcev in poslušalcev Uršič Zupan je predstavila poročilo za maj, kjer je izpostavila, da je bilo malo pritožb, večinoma pa so bila podana mnenja glede informativnega programa. Omenila je tudi odzivno poročilo na reportažo iz Caracasa in popravek napak.
Predsednik komisije za PPN Pirc je povzel, da je komisija obravnavala poročilo o realizaciji programskega načrta, dosežkih gledanosti in pismu sindikata glede simfoničnega orkestra, kjer so bile spremembe v izvedbi koncertov pojasnjene in sprejete.
Predsednica Komisije za programske standarde in obravnavo odzivov javnosti dr. Sedar je izpostavila izzive pri lektorskih službah, predvsem v regionalnem centru Koper, kjer za italijanski program ni lektorja. Omenila je tudi sprejem novega pravilnika o komentiranju na MMC-ju in na zunanjih digitalnih platformah, ki naj bi izboljšal kakovost komentiranja.
Brezavšček Stegeman vpraša po realizaciji sklepov z dne 28. januarja 2026, ki nalaga operacionalizacijo Službe za skladnost poslovanja kot tudi da uprava do 1.3. 2026 pripravi oceno področja skladnosti poslovanja, določi cilje, ukrepe in odgovorne osebe. Po njenem mnenju ta dva sklepa še nista realizirana, saj je bilo na seji 22.4. 2026 rečeno, da je uprava dokumente v zvezi s tem sklepom umaknila, z obljubo, da jih bo dopolnila. Predsednik sveta Forbici pove, da obstajajo objektivni razlogi, da svet še ni prejel ustreznega dokumenta in predlaga, da se razprava o tem prestavi na jesen. Brezavšček Stegeman še doda, da še vedno pričakuje odgovor na svoje svetniško vprašanje, ki ga je zastavila 16. maja 2026.
Predsednica FO Nedižavec Korada predlaga, da v trenutni situaciji lahko funkcije skladnosti poslovanja pregleda tudi notranja revizija, ki je sicer zunanja neodvisna revizija. Predsedujoči Forbici predlaga, da uprava na skupni seji komisij za PN in NP, ki bo 6. julija, pojasni, kaj meni o predlogu, ki ga je podala predsednica FO.


AD 4	Razno										3:38:003:46:15
Predsedujoči seje Forbici preide na točko razno.
Svetnica Todorovski vpraša o terminih sej preko poletja. Forbici pojasni, da v juliju redna seja ni planirana, je pa po planu redna seja v avgustu. Če bo uprava menila, da je potrebna kakšna seja, na kateri bi se odločalo o npr. rebalansu oziroma o čem, kar mora potrditi svet, bo sklicana izredna seja.
Brezavšček Stegeman omeni dopis, da je zoper enega od vodij OE na pristojno državno tožilstvo podana ovadba zaradi utemeljenega suma storitve kaznivega dejanja in vpraša upravo, ali namerava opraviti kakšno presojo glede tega.
Predsednik sindikata SDRS Zalaznik omeni zapisnik ene od komisij, ki mu je bil pomotoma poslan, ter opozori, da nekatere navedbe v njem niso točne. Predsedujoči o tem zapisniku ne dovoli razprave.

NADALJEVANJE 2. TOČKE - ZAPRTI DEL SEJE		3:55:55
Predsedujoči seje Forbici preide na nadaljevanje prekinjene 2. točke, ki je po dogovoru na zaprtem delu seje in uvodoma zaprosil, da uprava svetu nemudoma pošlje dokumente z zavrnitvijo izplačila s strani Ministrstva za kulturo ter preda besedo upravi.
Član uprave Rupnik je pojasnil, da je bil zahtevek zavrnjen v elektronski obliki s skopim pojasnilom, da zaradi neustrezne pravne podlage. Več informacij pa uprava nima.
Člani sveta so razpravljali o zakonitih možnostih odprave odločbe in o tem, ali je smiselno nadaljevati pogajanja za pogodbo ali sprožiti upravni spor, pri čemer je bilo pojasnjeno, da tožba in pogajanja niso izključujoča in da je treba profesionalno preveriti razloge za zavrnitev zahtevka.
Član uprave Rupnik je poudaril, da potekajo profesionalne aktivnosti za vzpostavitev dialoga s predstavnikom ustanovitelja (Republika Slovenija), vendar do trenutka razprave še ni bilo uradnega stika z Ministrstvom za kulturo ali Uradom za narodnosti.
Svetnica Todorovski je mnenja, da je treba čim prej obvestiti notranjo javnost o zavrnitvi zahtevka.
Svetnica Stare se sprašuje, kakšna je sedaj strategija uprave; ali zadolževanje in izvedba PPN-ja ali krčenje programa? Članica uprave Črnko je pojasnila, da so zaprosili za povečanje limita zadolževanja pri Ministrstvu za finance in poslali povpraševanja tudi bankam.
Svetnica Stres omeni sredstva, ki se delijo na javni in tržni del in vpraša, kako je to razvidno v PPN-ju, ker njej ni čisto razumljivo. Zanima jo tudi podatek o zadolževanju, da se lahko odloči glede na tveganja. Prosi za pojasnila. Predsednica uprave Gorščak pojasni tveganja. Umek Knez doda še pojasnila glede zadolževanja in Nedižavec Korada o likvidnostnih izzivih.
Na vprašanje svetnice Todorovski, kateri so možni ukrepi za prebroditev likvidnostnih težav, je le te podrobneje navedla Umek Knez, ki je izpostavila nabor ukrepov za izboljšanje likvidnosti, kot so zaustavitev zaposlovanja, zmanjšanje angažiranja zunanjih sodelavcev, pregled pogodb večjih vrednosti, zamik plačil, zmanjšanje materialnih stroškov in možnost napotitve zaposlenih na čakanje na delo.
Svetnica Stres je mnenja, da mora biti zadolževanje vključeno v finančni načrt oziroma rebalans, saj je to sestavni del izkaza denarnega toka. Brez spremembe finančnega načrta ni mogoče sprejeti sklepa o dodatnem zadolževanju.
Svetnica Brezavšček Stegeman omeni možnost črnega scenarija, torej insolventnosti in kaj to pomeni za javni zavod. Pove še, da o sklepu o dodatnem zadolževanju ne želi glasovati. Obrazložitvi glasu se pridruži predsednik sveta Forbici, ki ga predvsem zanima, kakšno je stališče Finančnega odbora? Predsednik sveta še nalaga upravi pridobitev pravnega mnenja glede odškodninske odgovornosti članov sveta v primeru sprejetja sklepa o zadolževanju. Osnutek vprašanja za pridobitev pravnega mnenja bo Forbici poslal članu uprave Rupniku do petka.
											
Po zaključeni razpravi je dal predsednik Sveta sklep na glasovanje.
Sprejet (12;12;0;0) je bil sklep:								    2 del:1:56:30
2 – 1	Uprava naj do oktobrske redne seje sveta dopolni dokument Ocena trenutnega stanja področja skladnosti poslovanja, kot je bilo naloženo s sklepom 4-3, z dne 28. 1. 2026.

Predsednik sveta Forbici odpre razpravo o dokumentu Analiza obstoječega stanja in dejanskih potreb po delu na RTV Slovenija. Po obsežni razpravi svetnikov na temo normativov pri delu in težav pri oblikovanju le teh, je dal predsedujoči sklep na glasovanje.

Sprejet (11;6;1;4) je bil sklep:								    2 del:2:57:30
2 – 2	Uprava naj do oktobrske redne seje sveta dopolni dokument Analiza obstoječega stanja in dejanskih potreb po delu na RTV Slovenija, tako da bodo iz njega razvidne dejanske potrebe po delu redno zaposlenih javnih uslužbencev na posameznih delovnih mestih in v organizacijskih enotah glede na PPN 2026.


Dogovori in vprašanja svetnikov:
Uprava je pojasnila, da se pripravlja rebalans finančnega in programskega načrta. Člani sveta so bili s strani uprave obveščeni, da bodo predlog rebalansa finančnega in programsko-produkcijskega dela prejeli pred naslednjo skupno sejo Komisije za PPN in NP, kjer bodo obravnavali tudi ukrepe za zagotavljanje likvidnosti in zmanjšanje stroškov.

Predsednik sveta Forbici predlaga, da če pride do modifikacije dokumenta o integraciji, da se dokument posreduje v tajništvo sveta, ki ga bo posredovalo predsedniku sveta in predsedniku komisije za razvoj RTV Igorju Šmidu.
Brezavšček Stegeman še vedno pričakuje odgovor na svoje svetniško vprašanje, ki ga je upravi zastavila 16. maja 2026.
Predsednica FO Nedižavec Korada predlaga, da v trenutni situaciji lahko funkcije skladnosti poslovanja pregleda tudi notranja revizija. Predsedujoči Forbici predlaga, da uprava na skupni seji komisij za PN in NP, ki bo 6. julija, pojasni, kaj meni o predlogu, ki ga je podala predsednica FO.
V juliju redna seja ni planirana, je pa po planu redna seja v avgustu. Če bo uprava menila, da je potrebna kakšna seja, na kateri bi se odločalo o čem, kar mora potrditi svet, bo sklicana izredna seja.
Predsedujoči seje Forbici zaprosi upravo, da svetu nemudoma pošlje dokumente z zavrnitvijo izplačila s strani Ministrstva za kulturo.
Predsednik sveta nalaga upravi pridobitev pravnega mnenja glede odškodninske odgovornosti članov sveta v primeru sprejetja sklepa o zadolževanju. Osnutek vprašanja za pridobitev pravnega mnenja bo Forbici poslal članu uprave Rupniku do petka.


											

Podatki o glasovanju


Svetniki, ki so na seji sodelovali preko MS Teams, so se na poziv predsednika sveta o svojem glasu izrekli ustno. 


Seja je bila končana ob 21.40.
Sestavni del zapisnika je video posnetek seje.

Zapisal:							Goran Forbici, l.r. 
Robert Cmiljanič					              predsednik Sveta RTV Slovenija

Kolodvorska 2, 1550 Ljubljana



tel.: +386 (0)1 475 21 42

